**R E L A C I O N**

**PËR**

**PROJEKTVENDIMIN “PËR MIRATIMIN E STRATEGJISË NDËR-SEKTORIALE PËR LUFTËN KUNDËR TERRORIZMIT DHE PLANIT TË VEPRIMIT”**

1. **QËLLIMI I PROJEKTAKTIT DHE OBJEKTIVAT QË SYNOHEN TË ARRIHEN**

Terrorizmi përbën një kërcënim serioz ndaj paqes e sigurisë kombëtare dhe ndërkombëtare, Qeveria Shqiptare e konsideron luftën kundër terrorizmit një prej përparësive themelore të programit të saj politik. Terrorizmi në të gjitha format dhe mënyrën e shfaqjes së tij përbën një kërcënim të përgjithshëm për paqen dhe sigurinë botërore. Fenomeni i terrorizmit kombëtar dhe ndërkombëtar është një ndër sfidat më të vështira për të sotmen dhe për të ardhmen. Siguria kombëtare e Republikës së Shqipërisë përfaqëson tërësinë e mjeteve dhe instrumentave shtetërore që sigurojnë mbrojtjen e qytetarëve, të shoqërisë dhe të shtetit shqiptar nga kërcënimet dhe rreziqet e jashtme e të brendshme. Terrorizmi vazhdon të mbetet një nga kërcënimet kryesore të sigurisë, si në nivel vendi po ashtu edhe në nivel ndërkombëtar, duke kërcënuar jo vetëm jetën dhe pronën, por edhe vlerat demokratike dhe vetë mënyrën e jetesës së shoqërisë. Trendi global i terrorizmit dhe shtrirja e tij, sidomos gjatë 2 dekadave të fundit, ka kërcënuar edhe vendin tonë, rajonin, Evropën dhe më gjerë. Pozicioni gjeostrategjik i Shqipërisë krijon kushte që vendi ynë të synohet si një pikë tranzitimi jo vetëm për trafiqet e paligjshme, por dhe për përhapjen e terrorizmit, kryesisht atij me baza fondamentaliste.

Qëllimi i hartimit të këtij dokumenti është orientimi i politikave dhe forcimi i qasjes gjithëpërfshirëse në parandalimin, mbrojtjen, ndjekjen dhe reagimin ndaj terrorizmit. Hartimi i kësaj strategjie e cila mbështetet në strategjinë e BE kundër terrorizmit, synon harmonizimin e veprimtarisë së strukturave, agjensive dhe institucioneve që kanë përgjegjësinë e luftës kundër terrorizmit. Parandalimi dhe goditja e terrorizmit vazhdon të mbetet një ndër prioritetet kryesore strategjike të Qeverisë Shqiptare. Strategjia e re kundër terrorizmit si dhe masat e tjera legjislative dhe politike në kuadër të kësaj fushe janë të ndëlidhura me Prioritetin e Qeverisë të parashikuara në SKIZH 2015-2020, gjithashtu ndërlidhet me procesin e integrimit Evropian dhe si e tillë është pjesë e PKIE-së. Hartimi i kësaj strategjie e cila është në harmoni të plotë me Strategjinë së BE-së kundër terrorizmit në nenet 5, 82 dhe 84, të Marrëveshjes së Stabilizim Asocimit ku është parashikuar bashkëpunimi ndërmjet vendit tonë dhe BE-së në fushën kundër terrorizmit do të bazohet në tre qasje kryesore:

a) Sinjalizimi / Parandalimi

b) Hetimi dhe goditja

d) Reagimi

Për arritjen e këtij qëllimi theksi do të vihet në ndërprerjen e akteve terroriste përpara se ato të kryhen, duke përdorur një përgjigje të koordinuar nga shteti në bashkëpunim të ngushtë me komunitetin. Çdo reagim duhet patjetër të marrë në konsideratë faktin se një sulm terrorist nuk mund të jetë i suksesshëm nëse hartohen planet e emergjencave në përputhje me këto rreziqe.

Për të arritur këtë qëllim, do të jetë e nevojshme që të pakësohet rreziku i dëmit nga aktet terroriste përmes:

***“Krijimit të kapaciteteve, sistemeve efektive kombëtare dhe koordinimi e bashkëpunimi kombëtar, rajonal dhe ndërkombëtar për sinjalizimin, hetimin dhe goditjen e terrorizmit”.*** Detyrë e institucioneve përkatëse është të parashikojnë masa konkrete ligjore, normative apo administrative për të mundësuar vlerësimin dhe ndjekjen e çdo sinjali apo indicie që çon në fenomene terroriste, duke i bërë njëkohësisht objekt analize e bashkëpunimi.

Të parashikohen e përfundojnë aktet e nevojshme ligjore dhe normative për objekte strategjike apo të rëndësishme të vendit, të cilat mbeten në vëmendjen e planeve të individëve apo grupeve terroriste dhe që mund të sjellin pasoja të rënda për vendin.

Për këtë fakt të parashikohen edhe rrugët për zgjidhjet e situatave që mund të lindin nga përgatitjet apo tentativat e mundshme terroriste.

Vendi ynë, si vend anëtar i NATO-s, i dënon me forcë këto akte terroriste dhe qëndron përkrah shteteve anëtare të Aleancës në luftën kundër terrorizmit, si dhe do të vijojë të mbështetë fort përpjekjet ndërkombëtare kundër terrorizmit.

Republika e Shqipërisë, si anëtare e koalicionit global kundër DAESH/ISIS, dhe më gjerë ka treguar përkushtim dhe njëkohësisht ka marrë përgjegjësi dhe detyrime të caktuara, të cilat janë përfshirë në këtë strategji.

Për këtë arsye, me këtë projektvendim propozohet miratimi i Strategjisë Kombëtare për Luftën kundër terrorizmit dhe i planit të veprimit.

Dokumenti përmban objektivat strategjike dhe objektiva tjera specifike për secilën nga shtyllat e sipër përmendura. Strategjia do shoqërohet me planin e veprimit për realizimin e objektivave dhe përcaktimin e mekanizmave implementues dhe koordinues.

1. **VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**

Ky projektakti lidhet me programin politik të Këshillit të Ministrave dhe me dokumentet e tjera strategjike. Projekt vendimi është parashikuar në Planin Kombëtar të Integrimit Evropian 2020-2022 dhe në Programin e Përgjithshëm Analitik të Projektakteve për vitin 2020.

1. **ARGUMENTIMI I PROJEKTAKTIT LIDHUR ME PËRPARËSITË, PROBLEMATIKAT, EFEKTET E PRITSHME**

Projektvendimi për Strategjinë Kombëtare për Luftën Kundër Terrorizmit ka synim përcaktimin e objektivave dhe aktiviteteve strategjike për parandalim dhe luftim të terrorizmit, krijimi i kapaciteteve efikase dhe efektive për t’u ballafaquar me terrorizmin, si dhe zhvillimi dhe fuqizimi i partneritetit në nivel të vendit, rajonal dhe në atë ndërkombëtar në fushën e kundër-terrorizmit.

Për të zbatuar efektivisht Strategjinë Kombëtare për Luftën Kundër Terrorizmit, do të funksionojë Komiteti Ndërinstitucional për Bashkërendimin e Veprimeve në Luftën Kundër Terrorizmit. Komiteti Ndërinstitucionale për Bashkërendimin e Veprimeve në Luftën Kundër Terrorizmit do të jetë struktura përgjegjës për implementimin monitorimin e kësaj strategjie, deri në ngritjen dhe funksionim e mekanizmave të tjerë monitorues dhe koordinues. Ministria e Brendshme, nëpërmjet **Sekretariatit Teknik** (Drejtoria e Antiterrorit në Policinë e Shtetit) do të përgatisë buletinin vjetor, bazuar në raportimet që do të bëjnë institucionet e tjera. Të gjitha institucionet e tjera do të dërgojnë një raportim të plotë për masat e marra lidhur me implementimin e kësaj strategjie, si dhe strategjive të tjera çdo fund 3-mujori në Ministrinë e Brendshme, duke shpjeguar dhe arritjet e realizuara nga implementimi i masave.

**VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI, VENDAS DHE NDËRKOMBËTAR**

Ky projektvendim është në përputhje me rendin juridik të brendshëm, konkretisht me nenin 100 të Kushtetutës së Republikës së Shqipërisë, si dhe me legjislacionin ndërkombëtar në fuqi kundër terrorizmit.

1. **VLERËSIMI I SHKALLËS SË PËRAFRIMIT ME ACQUIS COMMUNAUTAIRE (PËR PROJEKTAKTET NORMATIVE)**

Projektvendimi synon përafrimin me legjislacionin komunitar.

1. **PËRMBLEDHJE SHPJEGUESE E PËRMBAJTJES SË PROJEKTAKTIT**

Ky dokument ka tre prioritete strategjikë, parandalimi, hetimi/zbulimi/goditja dhe reagimi. Në funksione të këtyre tre prioriteteve strategjikë janë përcaktuar objektivat strategjikë si më poshtë:

1. PARANDALIMI I TERRORIZMIT DHE RADIKALIZIMIT QË ÇON NË TERRORIZËM PËRMES SINJALIZIMIT TË HERSHËM

* Mbajtja e kërcënimit terrorist në nivel “TË ULËT”
  + Ndërprerja e aktiviteteve të rrjeteve dhe individëve që tërheqin njerëz në terrorizëm**.**
  + Kuptimi i kërcënimeve të terrorizmit në vendin tonë përmes identifikimit të hershëm të grupeve të synuara dhe metodave radikale.
  + Rritja e nivelit të sigurisë në fushën e transportit, tregtisë, shkëmbimit të mallrave dhe shërbimeve.
  + Zgjerimi i kapaciteteve operacionale të policisë dhe kapaciteteve të inteligjencës.
  + Zhvillimi i komunikimit strategjik.
  + Rritja e nivelit të mbrojtjes së infrastrukturës kritike.
  + Parandalimi i krimit kibernetik

1. HETIMI I VEPRAVE TË TERRORIZMIT, ZBULIMI DHE GODITJA E TERRORISTËVE/GRUPEVE TERRORISTE DUKE ELEMINUAR KËRCËNIMET E TERRORIZMIT

* Legjislacion i përafruar në fushën e hetimit penal të terrorizmit me acquis-in e BE dhe standardet e tjera ndërkombëtare.
* Hetimi i finacimit të terrorizmit dhe burimeve të tij
* Përmirësimi i sistemeve të mbledhjes, ruajtjes, analizimit dhe shpërndarjes së informacionit.
* Rritja e bashkëpunimit në dimensionin ndërkombëtar në luftën kundër terrorizmit.

1. REAGIMI

* Reagim nëpërmjet forcimit të kapaciteteve të institucioneve përkatëve për t’iu përgjigjur sulmeve terroriste
* Reagim nëpërmjet reduktimit dhe lehtësimit të pasojave nga një sulm terrorist
* Reagim nëpërmjet përmirësimit të koordinimit ndërinstitucional
* Përgatitija për menaxhimin e incidenteve terroriste që përfshijnë përdorimin e materialeve CBRN.

1. **INSTITUCIONET DHE ORGANET QË NGARKOHEN ME ZBATIMIN E AKTIT**

Ngarkohen me ndjekjen e zbatimit të kësaj strategjie dhe planit të veprimit, Ministria e Brendshme, Ministria e Drejtësisë, Ministria e Financave dhe Ekonomisë, Ministria e Infrastrukturës dhe Energjisë, Ministria e Mbrojtjes, Ministria për Evropën dhe Punët e Jashtme, Ministria e Shëndetësisë dhe Mbrojtjes Sociale, Shërbimi Informativ Shtetëror, Banka e Shqipërisë, Prokuroria e Përgjithshme, Prokuroria e Posaçme kundër Korrupsionit dhe Krimit të Organizuar, Autoriteti Kombëtar për Certifikimin Elektronik dhe Sigurinë Kibernetike, Autoriteti i Komunikimeve Elektronike dhe Postare, Autoriteti Mediave Audiovizive

1. **MINISTRITË, INSTITUCIONET DHE SUBJEKTET E TJERA QË KANË KONTRIBUAR NË HARTIMIN E PROJEKTAKTIT**

Nisma për hartimin e këtij projektakti është ndërmarrë nga Ministria e brendshme si institucion përgjegjës për fushën e sigurisë kufitare, bazuar kjo dhe në fushën e saj të përgjegjësisë të rregulluar me vendimin nr. 502, datë 13.09.2017, të Këshillit të Ministrave “Për përcaktimin e fushës së përgjegjësisë shtetërore të Ministrisë së Brendshme”. Ky projektvendim është hartuar nga grupi ndërinstitucional i punës (GNP) kryesuar nga Zv/Ministri i Brendshëm në bashkëpunim me anëtarët e GNP nga Ministria e Drejtësisë, Ministria e Financave dhe Ekonomisë, Ministria e Infrastrukturës dhe Energjisë, Qendra Kundër Ekstremizmit të Dhunshëm, Ministria e Mbrojtjes, Ministria për Evropën dhe Punët e Jashtme, Ministria e Shëndetësisë dhe Mbrojtjes Sociale, Shërbimi Informativ Shtetëror, Banka e Shqipërisë, Prokuroria e Përgjithshme, Prokuroria e Posaçme kundër Korrupsionit dhe Krimit të Organizuar, Autoriteti Kombëtar për Certifikimin Elektronik dhe Sigurinë Kibernetike, Autoriteti i Komunikimeve Elektronike dhe Postare.

Projektvendimi dhe relacioni shoqërues do të përcillen me shkresë zyrtare për mendim pranë:

Drejtorisë së Përgjithshme të Policisë së Shtetit;

Agjencisë së Administrimit të Pasurive të Sekuestruara dhe të Konfiskuara;

Drejtorisë së Përgjithshme të Parandalimit të Pastrimit të Parave;

Drejtorisë së Përgjithshme të Burgjeve;

Agjencisë së Inteligjencës dhe Sigurisë së Mbrojtjes;

Prokurorisë së Përgjithshme;

Prokurorisë së Posaçme kundër Korrupsionit dhe Krimit të Organizuar;

Shërbimit Informativ të Shtetit;

Qendrës Kombëtare Kundër Ekstremizmit të Dhunshëm;

Autoritetit kombëtar për certifikimin elektronik dhe sigurinë kibernetike;

Autoritetit të komunikimeve elektronike dhe postare;

Bankës së Shqipërisë;

Ndërsa nëpërmjet sistemit e-aktet pranë:

Ministrisë së Drejtësisë;

Ministrisë së Mbrojtjes;

Ministrisë së Infrastrukturës dhe Energjisë;

Ministrisë për Evropën dhe Punët e Jashtme

Ministrisë së Financave dhe Ekonomisë;

Ministrisë së Arsimit, Sportit dhe Rinisë;

Ministrisë së Shëndetësisë dhe Mbrojtjes Sociale;

1. **RAPORTI I VLERËSIMIT TË TË ARDHURAVE DHE SHPENZIMEVE BUXHETORE**

Kostot dhe shpenzimet janë përgjegjësi e institucioneve të përfshira në projekt vendim.

**PROPOZUESI**

**MINISTRI I BRENDSHËM**

**Sandër Lleshaj**

**Elena Pici**-Sekretar i Përgjithshëm

**Fatmir Shehu**- Drejtor i Drejtorisë së Programimit, Standartizimit dhe Harmonizimit të Kuadrit Rregullator

**Ertenka Çabej**- Përgjegjëse në Drejtorinë e Programimit, Standardizimit dhe Harmonizimit të Kuadrit Rregullator

**Idriz Haxhiaj**-Drejtor i Përgjithshëm i Politikave të Rendit, Sigurisë Publike dhe Çështjet Vendore

**Margarita Vogli**- Specialiste e Sektorit të Mbikëqyrjes